text: El recurs de la setmana : ABELL | Bloc de Lletres
  ← Segona edició del Diccionari de la llengua catalana
  La Biblioteca Europea creix →
  Possiblement sigui la bibliografia més important d'estudis anglesos.
  Cobreix monografies, tesis doctorals, articles, edicions crítiques d'obres literàries, ressenyes de llibres i col·leccions d'assaigs publicats arreu del món sobre la llengua i la literatura anglesa.
  Va iniciar la seva publicació el 1920, cobrint retrospectivament des del 1892 i conté aproximadament uns 880.000 documents referenciats.
  Es publica anualment en paper i en cdrom, mentre que l'actualització via web és mensual.
  ABELL (Annual Bibliography of English Language and Literature) és una eina bàsica de recerca per a qualsevol erudit. Cobreix material únic que no es troba en altres fonts d'informació, essent bàsica la seva consulta per part de qualsevol estudiós de les matèries que cobreix, complementant-se amb l'altra gran base de dades d'estudis filològics, la MLA International Bibliography.
  ABELL és una font importantíssima per localitzar ressenyes de llibres, així, podem localitzar per exemple, les primeres crítiques publicades amb motiu de l'aparició de "Mrs. Dalloway" de Virginia Woolf :
  Anon.: review of Woolf, Virginia "Mrs Dalloway."
  Times Literary Supplement, May 21, 1925. (1925)
  New Statesman, June 6, 1925, XXV, 229. (1925)
  Bullett, Gerald: review of Woolf, Virginia "Mrs Dalloway."
  Saturday Review (Washington, DC), May 30, 1925, CXXXIX, 588. (1925)
  O articles com aquest, sobre el hip hop, ens mostren la gran diversitat de contingut d'aquesta bibliografia:
  Peterson, James.: "'Dead Prezence': money and mortal themes in Hip Hop culture."
  Callaloo (29:3) 2006, 895-909. (2006)
  -Llengua anglesa : sintaxi, fonologia, lexicologia, semàntica, estilística i dialectologia.
  -Literatura anglesa : poesia, prosa, ficció, cinema, biografia, escriptura de viatges, teoria literària i estudis d'autors individuals.
  -Bibliografia: manuscrits, estudis textuals i història de l'edició.
  -Cultura tradicional del món de parla anglesa.
  Pàgina d'ajuda : Consells i informació útil de com utilitzar la base de dades.
  Sobre ABELL a la pàgina de l'editor : MHRA (Modern Humanities Research Association)
  Entrar a consultar ABELL Annual Bibliography of English Language and Literature
  Aquesta entrada s'ha publicat en Bases de dades, El Recurs de la setmana, Lingüística i llengües, Literatura, Recursos electrònics, Referència, Tesis i etiquetada amb ABELL, anglès, bibliografia, cinema. Afegiu a les adreces d'interès l'enllaç permanent.